বাংলাদেশের শিক্ষাব্যবস্থা হয়তো গোটা পৃথিবীতে সবচেয়ে নিকৃষ্ট। রাজনৈতিক দলগুলোর ভেতর উন্নত রাজনৈতিক চরিত্র অর্জনের কোনো অনুশীলনই তো নেই। রাজনৈতিক দলগুলোর রাজনৈতিক চরিত্রের উন্নতির কোনো লক্ষণ দেখা যায় না। রাজনীতিতে সক্রিয় বুদ্ধিজীবীদের আচরণ দেখে লোকে তাদের ‘দলদাস’ বলে অভিহিত করেন। বুদ্ধিজীবীরা কেবল দলদাসই নন; তাদের মধ্যে যারা বিশিষ্ট, তারা সিভিল সোসাইটি অর্গানাইজেশন গঠন করে বিশিষ্ট নাগরিকরূপে সক্রিয় আছেন। বিশিষ্ট নাগরিকদের অবস্থান বুদ্ধিজীবীদের ওপর। লোকে তাদের বৃহৎ শক্তিবর্গের লেজুর বা দালাল বলে থাকেন। এই যেখানে অবস্থা, সেখানে একাদশ জাতীয় সংসদ নির্বাচন দ্বারা রাজনীতির উন্নতির আশা কী করে করা যাবে।